Projektin ohjausryhmän kokous Muistio

Aika Keskiviikko 25.10.2017 klo 09.30 – 11.10

Paikka Turun pääkirjasto, Pieni neuvotteluhuone

Läsnä Heino Anne (siht.), Projektisuunnittelija, Turun kaupunginkirjasto

Kauppila Paula (etäosallistuja), Kirjastotoimen apulaisjohtaja,

Porin kaupunginkirjasto

Kavanti Eija (etäosallistuja), Henkilöstön kehittämispäällikkö, Turun kaupunki

Maunu Ulla-Maija (puheenjohtaja), Seutupalvelupäällikkö,

Turun kaupunginkirjasto

Salo Tiina, Kirjasto- ja kulttuuritoimenjohtaja, Raision kaupunginkirjasto

Sandvik Virpi, Kehittämissuunnittelija, Turun kaupunki

Tuomi Tarja, Kirjastotoimenjohtaja, Naantalin kaupunginkirjasto

Tyysteri Laura, Kirjastonjohtaja, Someron kaupunginkirjasto

Poissa Almgren Päivi, Päivi Almgren, Kirjastotoimen ylitarkastaja,

Lounais-Suomen Aluehallintovirasto

Johansson Mikaela, Kirjastovirkailija, Korppoon kirjasto

Källvik Outi, Kirjastotoimenjohtaja, Koski TL:n kunnankirjasto

1. Puheenjohtaja avasi kokouksen ja kertoi projektin taustaa sekä tulevia suunnitelmia kehittämiskirjastotoiminnasta. Varsinais-Suomen maakuntakirjastosta tulee vuoden 2018 alusta kehittämiskirjasto, jonka toiminta-alueena ovat Varsinais-Suomen ja Satakunnan yleiset kirjastot.

Projekti on herättänyt myös valtakunnallista kiinnostusta.

1. Ohjausryhmä esittäytyi
2. Projektisuunnitelma
	* Anne esitteli projektisuunnitelmaa kohta kohdalta
	* Tehtiin projektisuunnitelmaan muutoksia ja tarkennuksia
	* Toivomuksena on, että Anne kiertää kirjastoja, joten varataan tälle aikaa ja muokataan budjettia siten, että matkakuluille varataan enemmän rahaa
	* Anne ja Ulla-Maija muokkaavat vielä projektisuunnitelman kohtia 11. Viestintä ja 12. Tulosten hyödyntäminen pysyväksi toiminnaksi
	* Muutosten jälkeen hyväksyttiin projektisuunnitelma
3. Seuraava kokous pidetään maanantaina 13.11.2017 klo 9.15 - 11.00 Turun pääkirjaston Isossa Neuvottelutilassa.
4. Muut asiat
	* Keskusteltiin osaamisen mittaamisen käytännöistä ja osaamistasoista
	* Keskusteltiin projektin viestinnästä
		+ olennaista tiedottaa ja ottaa henkilökunta mukaan jo varhaisessa vaiheessa
		+ viestimme sekä esimiehille että henkilökunnalle, ja on tärkeää, että esimiehet viestivät alaisilleen samalla tasolla
		+ henkilöstöllä todennäköisesti epäilyjä, joihin on pyrittävä vastaamaan jo etukäteen:
			- tällaisia asioita voivat olla esimerkiksi: mihin tietoja käytetään, miten se vaikuttaa omaan työhön, vaikuttaako palkkaan tms.?

Paula Kauppila toimittaa Porin osaamiskartoituksen viestejä ja Eija Kavanti ja Virpi Sandvik selvittävät ja toimittavat myös esimerkkejä viestinnästä

* + maakuntakirjastokokouksessa 14.11. käsitellään projektia, kutsutaan kaikki ohjausryhmän jäsenet
	+ Webropol-ohjelmassa omat haasteensa, tiedot pitää todennäköisesti siirtää Exceliin tai muuhun vastaavaan ohjelmaan. Seuraavassa Turun kaupunginkirjaston ja IT:n palaverissa mietitään sopivaa ohjelmaa tulosten käsittelyyn
	+ Projektin nimi on hieman vaikea, viestinnässä syytä käyttää kuvaavampaa ja helpommin lähestyttävää nimeä: **Vahvuudet näkyviksi – maakunnan kirjastojen osaamiskartoitus**
1. Puheenjohtaja päätti kokouksen klo 11.10.